頌六十二首 七
作者：道世
朝代：唐

paragraphs: 令月建清齋，佳辰召無強（一作「疆」）。
四部依時集，七衆會陞堂。
蕭條清梵舉，哀宛（一作「怨」）動宮商。
香氣騰空上，乘風散遐方。
歎德研沖邃，詞辯暢玄芳。
折煩呈妙句，臨時拆婉章。
緇素相依託，財法發神光。
神田今夕滿，恩慧（一作「惠」）導存亡。
（見同書卷五《受請部》。
注一作者爲《法苑珠林》卷一百九之異文。
）。